Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan endiselt õpetusega Jumala tõelisest loomusest.
Seda selleks, et tasakaalustada
kõike seda karmust ja karistust, mida me näeme Vanas Testamendis
Uue Testamendi armu ja halastusega.
Paljud inimesed panevad need asjad ühte patta,
pidades Jumalat skisofreenikuks.
Kellekski, kes halva tuju korral lihtsalt lööb kellegi maha
või kes jälle Jeesuse ajal oli armulik abielu rikkunud naise suhtes.
Nii pole inimestel aimugi, mis tujus Jumal kunagi on.
Kuid Jumala vihal oli Vana Testamendi ajal oma põhjus.
Samas ei peegelda see põhjus Jumala tänast loomust.
Mitte seetõttu, et Jumal oleks muutunud,
vaid seetõttu, et meie oleme muutunud.
See on kaalukas väide ja ma räägin selle ka lahti.
Olen näidanud teile, mida Piibel ütleb Vana Testamendi käsuseaduse kohta,
sest see Jumala karmus ja viha sai valatud maailma üle
just nimelt läbi käsuseaduse.
Käsuseadus anti mitte meie vabastamiseks,
vaid meie sidumiseks.
See on väide,
mida klassikaline religioosne inimene eitaks,
öeldes: "Ei! Käsuseadus oli ikka meie vabastamiseks."
Kuid näiteks 1 Korintlastele 15:56 ütleb:
"...ent patu vägi on Seadus."
Jumal andis käsuseaduse, et tugevdada pattu,
mitte meid ja meie võitlust patu vastu.
Ta andis selle, et tugevdada pattu ja selle võitlust meie vastu.
Roomlastele 6:23: "Sest patu palk on surm"
Nii et, kui Jumal tugevdas pattu, tugevdas Ta ka surma.
Ühtlasi ka kõike hukkamõistu ja süüd, mis tulid patu kaudu.
Miks küll Jumal pidanuks tegema midagi sellist?
Kui te ei näinud me eelmist saadet,
vaadake see TV7 arhiivist järgi https://www.tv7.ee/arhiiv/
Seal on muide mitme aasta jagu mu saateid,
kuid vaadake siis 205. osa järgi,
kus rääkisin lahti 1 Korintlastele 15:56.
Vaatame ka 2 Korintlastele 3:6:
"Kes on teinud meid kõlblikuks teenima uut lepingut,
mitte kirjatähe, vaid Vaimu lepingut,
sest kirjatäht suretab, aga Vaim teeb elavaks."
Mul pole aega seda hetkel tõestada,
aga see "kirjatäht" siin tähendab Vana Testamendi käsuseadust.
"Kes on teinud meid kõlblikuks teenima uut lepingut,
mitte kirjatähe, vaid Vaimu lepingut,
sest kirjatäht suretab, aga Vaim teeb elavaks.
Aga kui juba kirjatähtedega kividesse uuristatud surmateenistus
sündis kirkuses,
nii et Iisraeli lapsed ei suutnud vaadata Moosese palgesse
selle kirkuse pärast, mis ometi oli kaduv,
kuidas siis vaimuteenistus ei peaks sündima
veelgi suuremas kirkuses?
Kui juba hukkamõistuteenistusel oli kirkus,
siis on õigeksmõistuteenistus veel palju suurem kirkuselt.
Ning toona kirgastatu
ei olegi praegu enam kirgas selle võrratu kirkuse kõrval.
Jah, kui kõrvalejäetav juba oli täis kirkust,
kui palju enam on kirkuses see, mis jääb!"
Selle kohta võiks palju öelda, aga vaatame salmi 7:
"...kirjatähtedega kividesse uuristatud surmateenistus"
Siin räägitakse 10 käsust.
Vahel, kui ma väidan midagi,
nagu seda ka viimastes saadetes olen teinud,
öeldes, et käsuseadus anti selleks,
et tuua surma ja hukkamõistu ning siduda meid,
siis samas me oleme vabastatud Vana Testamendi käsuseadusest,
mida kinnitavad mitmed Uue Testamendi kirjakohad.
Inimesed, kes on armunud käsuseadusesse,
pidades seda heaks ja arvates, et see annab neile võidu patu üle,
siis kui Piibel ütleb, et me oleme vabad käsuseadusest,
räägivad religioossed kujud hoopis tseremoniaalsest seadusest.
Nad jagavad käsuseaduse kaheks, öeldes, et olid käsud, mida tuli täita,
aga samas, et on ka tseremoniaalne seadus,
mis kätkeb rituaalide täitmist ja pühade pidamist.
Nad ütlevad, et neist me pole vabad ja me peame ikka täitma 10 käsku.
Kuid vaatame uuesti 2 Korintlastele 3:7.
Mainisin eelmine kord, et on inimesi,
kes ei lase end häirida sellest, mida Piibel ütleb.
"Aga kui juba kirjatähtedega kividesse uuristatud surmateenistus
sündis kirkuses"
Millal või milline osa käsuseadusest
sai kirjatähtedega kividesse uuristatud?
See polnud mitte tseremoniaalne seadus,
vaid 10 käsku.
See räägib konkreetselt 10 käsust, nimetades seda surmateenistuseks,
mis küll omal ajal oli auline või kirgas,
kuid mille asemel on meil nüüd midagi kirkamat veel.
Kui te lasete Piiblil olla oma elu autoriteediks,
uskudes, et Jumal ise inspireeris selle ja räägib selle kaudu,
siis siin on juttu
kirjatähtedega kividesse uuristatud seadusest (2 Moosese 20:3-17).
Viide sellele on ka 2 Moosese 32:15-16,
kus Jumal ise kirjutas kivisse.
See räägib Vana Testamendi 10-käsust.
10 käsku oli surmateenistus, mitte eluteenistus.
Uues Testamendis räägitakse surmast kui millestki,
mida me ei taha
ja elust, mis tuleb Jumalalt.
Johannese 1:4:
"Tema kaudu oli elu ja elu oli inimeste valgus."
Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Elu seostatakse Jumalaga ja surma saatanaga.
Ometi oli käsuseadus surmateenistus.
10 käsku olid surmateenistus.
Tean, et see riivab inimesi,
sest hoiate rohkem kinni religioossest õpetusest,
kui Jumala Sõnast.
Kuidas te aga küll saate sellest mööda vaadata?
2 Korintlastele 3:7:
"Aga kui juba kirjatähtedega kividesse uuristatud surmateenistus
sündis kirkuses,
nii et Iisraeli lapsed ei suutnud vaadata Moosese palgesse
selle kirkuse pärast, mis ometi oli kaduv"
Taaskord, siin käib jutt 10 käsust, mille kirkus oli kaduv.
Las ma põigata hetkeks kõrvale.
Ei tahaks seda isegi lauale tuua, aga tean, et inimesed mõtlevad sellest
nii et pean sellele ka vastama.
Kas see tähendab, et me ei vaja 10 käsku?
Ateistid ja usuvastused inimesed võitlevad 10 käsu kõrvaldamise nimel
USA ülemkohtust ja paljudelt me monumentidelt.
Nad nõuavad, et 10 käsku oleks kõrvaldatud ka koolidest jne.
Kas ma ütlen, et peaksime nõustuma sellega?
Ei, ei ütle.
Ma usun, et 10 käsku on täiuslikud.
Usun, et tegu on Jumala täiusliku standardiga.
Kui soovida seada ühiskonnale mingid standardid,
siis usun, et 10 käsku oleksid täiuslikud selleks
ja neid peaks esitlema ning esiplaanil hoidma.
Sest mitte kõik inimesed pole uuestisündinud.
Kuidas siis tegeleda nendega, kes seda pole
ja kel pole soovi omada mingit pistmist Jumalaga.
Nii peab olema standard, mis ütleb, mis on õige ja vale.
Meil on lausa kohustus sätestada mingid standardid
ja jõustada need.
Seetõttu usun ka, et 10 käsul on oma koht.
Kui aga keegi on juba tulnud Jumala juurde
ja Jumala seadused on kirjutatud ta südamesse,
on me jaoks uus "pakett" seadusi.
Ma isegi ei tahaks sellesse teemasse minna,
sest see tõstatab rohkem küsimusi, kui et annab vastuseid.
Kuid Jeesus rääkis Johannese 13 öö enne oma risti löömist jüngritega
ja ütles salmis 34:
"Ma annan teile uue käsu: armastage üksteist!
Nõnda nagu mina teid olen armastanud,
armastage teiegi üksteist!
Sellest tunnevad kõik, et te olete minu jüngrid,
kui te üksteist armastate.”
Jeesus ütles siin, et Ta annab meile uue käsu.
Võime võrrelda seda Heebrealaste 8:7'ga,
kus on öeldud, et Jumal annab uue lepingu.
"Sest kui esimene leping oleks olnud laitmatu,
siis ei oleks otsitud kohta teisele."
See "esimene leping" tähendab siis käsuseadust.
"Kuid tema ütleb neid laites: Vaata, päevad tulevad, ütleb Issand,
mil ma sõlmin Iisraeli kojaga ja Juuda kojaga uue lepingu,
mitte selle lepingu sarnase, mille ma tegin nende esiisadega
tol päeval, kui ma nad kättpidi võtsin, et neid viia välja Egiptusemaalt;
aga et nad ei jäänud minu lepingusse,
siis minagi ei hoolinud neist, ütleb Issand."
Jumal ütleb, et Ta uus leping pole sama nagu Ta vana leping,
sest vana lepingut polnud võimalik pidada.
Inimesed ei suutnud seda täita ja kandsid end selle tõttu maha.
Kui Jumala uus leping olnud samade tingimustega,
oleks me sedagi murdnud.
Kuid Jumala uus leping ei tugine me tegudele
ja nii saab igaüks, kes usub, astuda lepingusse Jumalaga
ja saada osa kõigist selle hüvedest.
Isegi, kui nad ei käitu täiuslikult, mida keegi meist ei tee.
Heebrea 8:10: "Sest see leping, mille ma teen Iisraeli kojaga
pärast neid päevi, ütleb Issand,
on niisugune:
ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam
ei õpeta keegi oma kaaskodanikku ega keegi oma venda,
öeldes: Tunne Issandat!”,
sest kõik tunnevad mind, nende pisikestest kuni suurteni,
sest ma olen armuline nende ülekohtuste tegude vastu
ja ei tuleta enam meelde nende patte.”
On see alles üks võimas peatükk!
Siit saaks täiesti omaette sõnumi,
aga see erineb radikaalselt Vana Testamendi käsuseadusest,
mis pidas inimeste patte nende vastu
ja tõi kaasa kohtumõistmise, karistuse ja hülgamise.
Uue lepingu järgi on aga Jumal armuline
me ülekohtuste tegude suhtes
ega pea enam meeles me patte.
Totaalne erinevus!
Käsuseadus andis patule hoogu juurde,
arm aga kandis me patud üle Jeesusele,
tehes meid õigeks Jumala ees.
Radikaalne lugu.
Heebrea 8:13: "Nimetades uut
on ta esimese tunnistanud vananenuks.
Aga mis vananeb ja raugastub, see on hääbumise äärel."
Võrdleme seda sama salmi Johannese 13:34'ga:
"Ma annan teile uue käsu"
Heebrea 8:13: "Nimetades uut
on ta esimese tunnistanud vananenuks"
Nõnda ka, kui Jeesus ütles Jh. 13:34: "Ma annan teile uue käsu",
muutis Ta sellega vanad käsud vanaks,
mis on hääbumisele määratud.
Uue Testamendi kristlasel on midagi paremat, kui 10 käsku.
Osa Vana Testamendi seadusest nagu 3 Moosese 19:18, ütleb:
"...armasta oma ligimest nagu iseennast!"
Jeesus tsiteeris seda, kui Ta käest küsiti,
milline seadus Vana Testamendi seadustest
on suurim.
Ta ütles: "Esiteks, armasta Jumalat nagu iseennast
ja teiseks - armasta oma ligimest nagu iseennast."
Kõigist Vana Testamendi seadustest
keskendus Ta Jumala ja oma ligimese armastamisele.
Paljud arvavad, et nii peab endiselt olema.
Jah, need on endiselt head asjad,
kuid Jeesus ütles, et Ta annab meile uue käsu.
Käsu armastada teisi nii nagu Tema on meid armastanud.
Kas teate, et see on suurem käsk,
kui armastada ligimest nagu iseennast?
Paljud ei armasta ennastki väga,
mistõttu sa ei saa jagada midagi, mida sul endalgi pole.
Kui sa aga ei armasta ennastki
ega ole võtnud vastu Jumala armastust,
pole sul ka midagi anda.
Ligimese armastamine nagu enda armastamine
on muidugi suurem tegu kui enesekesksus.
Kui aga armastad teisi sama palju, kui iseennast, on tore
ja samas midagi, mida tehti ka käsuseaduse ajal.
Jeesus aga andis meile veelgi suurema käsu -
armastada teisi nagu Tema on meid armastanud.
Jeesus armastas meid rohkem, kui iseennast.
Ta armastas meid nii väga, et andis oma elu meie eest.
Ta võttis enda kanda kogu meie patu, süü ja karistuse,
andes meile vastu oma pühaduse, õigsuse ja headuse.
Ta armastas meid rohkem, kui iseennast.
Ta andis oma elu meie eest.
Johannese 15:13: "Ei ole olemas suuremat armastust kui see,
et keegi annab elu oma sõprade eest."
Jeesus andis oma elu meie eest
ja andis ka standardi, mis on suurem käsuseadusest.
Läksin nüüd veidi teemast kõrvale, lugedes 2 Korintlastele 3:7,
kus on öeldud, et kivisse raiutud 10 käsku olid aulised
Kuid samas on need nüüd hääbunud.
Kas me ühiskonad ei peaks neid enam järgima?
Ikka peaks, sest mitte kõik pole uuestisündinud
ja sõnakuulmatute jaoks on seadus endiselt kehtiv.
See annab meile õige standardi.
Nii usun, et seadustel on endiselt oma koht
nende jaoks, kes ei tunne Jumalat.
Kui aga oleme uuestisündinud,
on Jumal andnud meile midagi veelgi suuremat
kui Vana Testamendi käsuseadus.
Selleks on Uue Testamendi korraldus
armastada teisi nagu Tema on meid armastanud.
Kui seda täidame, ei tee me enam kunagi kellelegi kurja.
Kui armastad teist rohkem kui iseennast,
ei riku sa enam kunagi abielu.
Kui mõelda prostituutide juures käimisele...
Meil käis piiblikoolis üks naine kõnelemas,
kellel on oma teenistus nimega "Prestiiž".
See teenistus tegeleb prostituutide ja striptiisitaridega
ja nö kõrgklassi eskort-tüdrukutega.
Ta rääkis, kui meeleheitel need inimesed on;
kuidas neid koheldakse kui asju
ja kuidas nad kogevad vägivalda ning kuritarvitamist.
Kui aga keegi armastaks tõeliselt Jumalat
ja seejärel sellist naist rohkem kui iseennast,
ei kohtleks ta teda iialgi selliselt.
Sellist asja nagu prostitutsioon poleks sel juhul olemaski.
See naine püüab jõuda nende prostituutideni ja aidata neid,
aga kui mehed käituks nii nagu Jeesus õpetas Joh.13:34
ja nad armastaks teisi rohkem kui iseennast,
poleks enam mingit kuritarvitamist ega asju, mida nad teevad.
Käsku poleks enam vaja,
kui inimene oleks tõeliselt liidetud ühte Jumalaga.
Ja just sellest need salmid räägivadki.
2 Korintlastele 3:7 kohaselt
oli Vana Testameni käsuseadus ehk 10 käsku surmateenistus.
Samas ütleb Piibel,
et Jeesus tuli tooma meile elu ja mitte surma.
Sa ei peaks enam elama Vana Testamendi käsuseaduse all,
aga kui seda teed,
omades Jumalaga tegudele põhinevat suhet,
toob see sulle surma.
Salm 9: "Kui juba hukkamõistuteenistusel oli kirkus,
siis on õigeksmõistuteenistus veel palju suurem kirkuselt."
Taaskord, siin nimetatakse käsuseadust
hukkamõistuteenistuseks.
Siin on kaks asja: surm ja hukkamõistuteenistus,
mis mõlemad lähevad vastuollu uue lepinguga.
Jeesus tuli tooma meile elu, mitte surma.
Rooma 8:1: "Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest."
Hukkamõist ei ole hea asi.
Ühtlasi on see religioosne sõna, mida kaasaja inimene väga ei mõista.
Kui USA's pole mõni hoone kasutuskõlbulik,
mõistab valitsus selle hoone hukka.
See tähendab, et see on kasutuskõlbmatu.
See on see, mida hukkamõist nö lihtkeeles tähendab.
Sa võid tunda, et sa pole millekski kõlbulik,
kuna elad käsuseaduse all.
Enamus inimesi, kellega kokku puutun,
ei kahtle Jumala võimes ja väes teha, mida iganes.
Kui tegu on Jumalaga, siis Ta on piiritu ja suudab kõike.
Nii usub enamus kristlasi, et Jumal suudab teha imesid.
Kui räägin oma poja surnuist üles tõusmisest,
usuvad nad seda igati.
Kui aga keegi kukuks mu teenistusel surnuna maha
ja ma küsiks: "Paljud usuvad, et Jumal võib ta ellu äratada?",
vastaks enamus: "Suudab!"
"Kui paljud usuvad,
et Jumal äratab ta mu palve peale üles?"
Paljud usuks veel sedagi.
Küll aga kaotaksin enamuse neist,
kui paluksin neil endil sinna ette tulla ja selle inimese pärast paluda.
Nende elevus muutuks korraga hirmuks
ja nende usk uskmatuseks.
Mis juhtus?
Kas nad ei usu enam Jumala väesse ja võimekusse?
Ei, enamus ei kahtle selles.
Küll aga kahtlevad nad,
et Jumal kasutaks oma väge nende kaudu,
sest nende suhe Jumalaga tugineb nende tegudele
ja nad ei pea end vääriliseks.
Nii tekkib neil kohene hirm ja kahtlused.
Mitte Jumala võimekuse suhtes,
aga selles, et Ta kasutaks seda nende kaudu.
Nad on käsu all ja nende süda mõistab neid hukka.
Kuid see ongi käsuseaduse ülesanne - mõista sind hukka
ja tekitada sinus ebakindlust ning näidata, et oled väärtusetu.
Käsuseaduse eesmärk oligi tuua hukkamõistu ja surma.
Nii et kolm peamist kirjakohta:
1 Korintlastele 15:56 - käsuseadus tugevdas patu mõju.
2 Korintlastele 3:7 - käsuseadus oli surmateenistus.
2 Korintlastele 3:9 - käsuseadus oli hukkamõistuteenistus.
Kas tahad, et patt oleks tugev su elus?
Või et surm või hukkamõist valitseks su elus?
Seda kõike sa saad, kui elad käsuseaduse all.
Enamus inimesi ei nimeta seda nii,
aga kui su elu ja suhe Jumalaga tugineb headele tegudele;
püüetele vastata teatud standarditele,
et kogeda Jumala armastust ja palvevastuseid.
See kõik on käsuseaduse mentaliteet.
Kui oled hukkamõistetud, vaimselt surnud ja miski ei tööta
ning patt valitseb võimsalt su elus,
siis järelikult elad käsuseaduse all.
Jeesus aga suri, et lunastada sind sellest.
Sa pead muutma oma lävimist Jumalaga,
mõistes, et käsuseadus polnud sinu, vaid patu tugevdamiseks,
sinu hukka mõistmiseks ja hävitamiseks.
Ka selleks, et pöörduksid omaenese õigsusest
ja võtaksid pääste vastu kui tasuta annina.
Millised võimsad tõed.
Mul on sel teemal ka raamat - "Jumala tõeline loomus".
Sa vajad seda ja ma julgustan sind tellima see.
Meil on selle kohta ka CD'd ja DVD'd,
Usun, et see saab muutma su suhet Jumalaga.
Nii et kuula ära järgnev reklaam
ja võta meiega ühendust juba täna.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Tänase loengu pealkiri on "Jumala tõeline loomus" 3. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Tahate teada, mis toimub
Andrew Wommacki teenistuse ja Charise piiblikooli telgitagustes?
Siis otsige me kodulehelt üles "Inside story".
Minge me kodulehele www.awmi.net
ja vaadake lehe paremal üleval nurgas olevat "Inside story".
Saage teada, mis toimub Andrew Wommacki teenistuses
ja Charise piiblikoolis.
Kõigest lähemalt me kodulehelt.
Andrew Wommacki teenistus ja Charise piiblikool
tegutsevad käsikäes,
et pakkuda hingelt katkistele võimalust saada terveks.
Kus keegi, kel hinges mässumeelsus, võib leida tuge ja varju,
et alustada puhtalt lehelt.
Olin väga katkine inimene.
Kogesin minevikus läbielatu tõttu palju valu.
Susan elas Virginias,
kui esimest korda A. Wommacki teenistusest kuulis.
Ta nägi sõbranna juures DVD'd "Tervenemise teekonnad" 1. osa.
Vaatasime üheskoos Hannah Terradeze lugu.
Niipea, kui seda lugu nägin, mõistsin: "See ongi see.
See on see, mida olen otsinud."
Kõik Charise piibkoolis õpitu
on muutnud kogu mu elu.
Ma pole enam see, kes ma siia tulles olin.
Ma poleks seda iial kogenud, kui poleks siia tulnud.
Susan on järjekordne näide sellest, kuidas A. Wommacki teleteenistus
ja Charise piiblikool
töötavad käsikäes,
pakkudes haavatuile võimalust saada terveks,
mässajaile varjupaika ja uut algust.
Ma ise poleks seda kunagi suutnud.
Minus olev Jumal tegi seda.
Andrew Wommacki Teenistus ja Charise piiblikool
muudavad elusid ja maailma
Tõlge: Anne-Ly Raukas